Age of Consent (film)
Age of Consent () je australijski igrani film snimljen 1969. godine u režiji Michaela Powella. Predstavlja adaptaciju istoimenog poluautobiografskog romana Normana Lindsaya. Protagonist, čiji lik tumači James Mason, je poznati australijski slikar u New Yorku koji se, mučen nedostatkom inspiracije, vraća u domovinu te unajmljuje kolibu na izoliranom otočiću duž Velikog koraljnog grebena. Radnja prikazuje kako tamo upoznaje "divlju", nesputanu ali lijepu 16-godišnju djevojku (čiji lik tumači Helen Mirren) koja mu, ispočetka za novac, počne služiti kao model, uključujući i aktove, ali se na kraju zaljubi u njega, zbog čega će se oboje naći u nevolji.

Age of Consent je Powellu bio pretposljednji film, odnosno drugi koji je režirao u Australiji, odakle je iz rodne Britanije došao u svojevrsni egzil, izazvan strahovitim kontroverzama povodom svog filma Peeping Tom. Egzotične lokacije je učinio još egzotičnijim angažiranjem bračnog para Rona i Valerie Taylor, stručnjaka za podvodnu fotografiju koji će kasnije raditi na nizu poznatih hollywoodskih ostvarenja. Najvećom se atrakcijom, međutim, iskazala mlada Helen Mirren koja je u velikom broju scena nastupila gola te kojoj je upravo Age of Consent pomogao da se nametne kao jedna od najupečatljivih glumica svoje generacije; sama je Mirren kasnije navodila prema filmu i tome da je postala jedna od prvih mainstream filmskih zvijezda koja uspjeh duguje razodijevanju pred kamerama ima ambivalentan odnos. Kritičari prema filmu nisu bili previše skloni, a sa njima se složio i sam Powell, koji je tvrdio da ga je učinio "previše laganim", odnosno da ga je protiv svoje volje skrenuo u žanrovske vode komedije.

Age of Consent je u Australiji, gdje je postigao relativno solidan uspjeh, prikazan u integralnoj verziji, dok je za prikazivanje u SAD i Britaniji napravljena skraćena verzija za koju je muziku napisao Stanley Myers. Svjetskoj publici je integralna verzija postala dostupna tek 2009. godine zahvaljujući DVD-izdanju, pri čemu je restauraciju potakao Powellov veliki poklonik Martin Scorsese.

Uloge

 James Mason ... Bradley Morahan
 Helen Mirren ... Cora Ryan
 Jack MacGowran ... Nat Kelly
 Neva Carr Glyn ... Ma Ryan
 Andonia Katsaros ... Isabel Marley
 Michael Boddy ... Hendricks
 Harold Hopkins ... Ted Farrell
 Slim DeGrey ... Cooley
 Max Meldrum ... Televizijski reporter
 Frank Thring ... Godfrey, trgovac umjetninam,a
 Clarissa Kaye ... Meg
 Judith McGrath ... Grace

Napomene o glumačkoj postavi
 Helen Mirren, je u vrijeme snimanja bila članica ugledne teatarske družine Royal Shakespeare Company te na početku imala 22 godine.
 James Mason je na snimanju sredo svoju buduću suprugu Clarissu Kaye; ona je u filmu tumačila likMeg, Bradleyeve bivše djevojke. Kada su snimali scenu gdje su njihova dva lika u krevertu, Kaye se oporavljala od upale pluća te je imala temperaturu od 39,6 stupnjeva. Nakon snimanja se Mason počeo sa njom dopisivati te su se 1971. godine vjenčali i ostali zajedno sve do Masonove smrti 1984. godine.

Izvori

Vanjske veze
 Age of Concent  in the Australian National Film and Sound Archive
 
 
 
 
 
 
 Age of Consent at Oz Movies
 Reviews and articles about Age of Consent at The Powell & Pressburger Pages
 Age of Consent  at Anything Oz or New Zealand film and series site 

Australijski filmovi
Romantični filmovi
Dramski filmovi
Authority control 2